Source: http://docplayer.ee/143266696-Mittetulundus%C3%BChingu-eesti-reservohvitseride-kogu-p%C3%B5hikiri-mittetulundus%C3%BChingu-eesti-reservohvitseride-kogu-edaspidi-kogu-p%C3%B5hikiri-on-kinnitatud-22.html
Timestamp: 2020-07-03 16:55:13+00:00
Document Index: 4253237

Matched Legal Cases: ['KOHUS ', 'kohus ', 'kohus ', 'kohus ', 'kohus ', 'kohus ', 'kohus ', 'kohus ', 'kohus ', 'kohus ', 'kohus ']

Mittetulundusühingu Eesti Reservohvitseride Kogu Põhikiri Mittetulundusühingu Eesti Reservohvitseride Kogu (edaspidi: Kogu) põhikiri on kinnitatud PDF Free Download
Download "Mittetulundusühingu Eesti Reservohvitseride Kogu Põhikiri Mittetulundusühingu Eesti Reservohvitseride Kogu (edaspidi: Kogu) põhikiri on kinnitatud 22."
Marek Sepp
1 Mittetulundusühingu Eesti Reservohvitseride Kogu Põhikiri Mittetulundusühingu Eesti Reservohvitseride Kogu (edaspidi: Kogu) põhikiri on kinnitatud 22. juunil a. Võrus sõlmitud asutamislepinguga. 1. ÜLDSÄTTED 1.1. Kogu ametlik nimi on eesti keeles "Mittetulundusühing Eesti Reservohvitseride Kogu" ja lühendnimi EROK. Nime mitteametlik tõlge inglise keelde on The Reserve Officers Association of Estonia Kogu asukohaks on Eesti Vabariik, Tallinn Kogu majandusaasta algab 1. jaanuaril ja lõpeb 31. detsembril Kogu on mittetulundusühing, tal on oma pangaarve, pitsat Kogul on oma lipp, rinnamärk, teenetemärk ja logo Kogul on piirkondlikud osakonnad ja sektsioonid Kogu on erakonnaväline - erakondade ja teiste poliitiliste ühenduste ning nende esindajate erakondlik tegevus Kogus on keelatud. 2. KOGU EESMÄRGID 2.1. Kogu on asutatud üldistest riigikaitselistest huvidest lähtudes ja Kogu eesmärgid on: kasvatada ja süvendada rahva kaitsetahet; taotleda ühiskonnas üksmeelt riigikaitse alal; suurendada Eesti kaitsevõimet; tõsta kaitseväe prestiiži; koondada reservohvitsere ning arendada oma liikmetest vaimselt ja kehaliselt eeskujulikud ohvitserid; esindada ja kaitsta oma liikmete huve; heategevuslik hariduse, spordi ja riigikaitselise tegevuse toetamine avalikes huvides Oma eesmärkide saavutamiseks Kogu: teeb koostööd teiste organisatsioonidega Eestis ja välisriikides; arendab suhteid kaitseväe, eriti selle ohvitseridega; osaleb võimalust mööda seaduseelnõude koostamisel, mis puudutavad kaitsejõudude arengut ning reservohvitsere ja avaldab nende kohta arvamust; korraldab oma liikmete erialast ettevalmistust ja enesetäiendamist; edendab kehakultuuri ja sporti, korraldab võistlusi; arendab seadustega lubatud majandustegevust; korraldab korjandusi ning avalikke, sealhulgas ka tasulisi üritusi riigikaitsega seotud tegevuste toetamiseks; osutab sponsortoetust, teeb annetusi ja kingitusi; võib vastu võtta toetust riigieelarvest; teeb selgitustööd, osaleb riigikaitset puudutavates aruteludes ja avaldab arvamust riigikaitsekorralduse kohta; korraldab riiklike ja kaitseväe tähtpäevade tähistamist; võib avaldada arvamust reservohvitseride teenistuskäigu kohta; täidab rahvusvahelisest õigusest tulenevaid kohustusi; tegeleb heategevusega; teeb muid seadusega ettenähtud toiminguid.
2 3. LIIKMESKOND 3.1. Kogu liikmeks saab astuda reservis olev ohvitser, kes on andnud Eesti kaitseväelase tõotuse ja kes soovib kaasa aidata Kogu eesmärkide saavutamisele, järgides Kogu põhikirja ja muid Kogu tegevust reguleerivaid dokumente Kogu liikmeks vastuvõtmiseks taotleja: esitab Kogu juhatusele juhatuse poolt kinnitatud vormis kirjaliku avalduse, milles kohustub täitma Kogu põhikirja; tasub kogu üldkoosoleku poolt kehtestatud korras ja ulatuses sisseastumismaksu Kogu liikmeks vastuvõtmise otsustab Kogu juhatus Kogu juhatus on kohustatud liikmeks vastuvõtmise otsustama mitte hiljem kui kolme kuu jooksul pärast punktis 3.2. kehtestatud nõuete täitmist. Kui juhatus keeldub taotlejat liikmeks vastu võtmast, võib taotleja nõuda, et vastuvõtmise otsustaks Kogu üldkoosolek Kogu liikmete arvestuse korraldab Kogu juhatus Kogu liikmel on õigus: osaleda kõikidel Kogu korraldatud üritustel; osaleda Kogu organi või esinduse liikme valimistel põhikirjas kehtestatud korras; sõlmida Koguga tööleping; saada Kogu organitelt teavet Kogu tegevuse kohta; pöörduda oma liikmeõiguste kaitseks Kogu üldkoosoleku poole Kogu liige on kohustatud: järgima Kogu tegevuses osalemisel Kogu põhikirja ja organite otsuseid ning kuuluma omal valikul ühte Kogu piirkondlikku osakonda; igati kaasa aitama Kogu eesmärkide elluviimisele; olema teenistuses ja eraelus teistele eeskujuks; tasuma üldkoosoleku poolt kehtestatud korras ja ulatuses Kogu liikmemaksu; teatama Kogu juhatusele oma elukoha aadressi, isikukoodi, sõjaväelise auastme ja teised juhatuse poolt nõutud andmed ning pärast nende muutumist teatama uued andmed hiljemalt ühe kuu jooksul; järgima teiste liikmetega suhtlemisel lisaks üldkehtivatele headele kommetele ka kaitseväeliste kommete ja suhtlemise nõudeid; hoidma kõrgel ohvitseri au ja väärikust ning Kogu mainet; osalema Kogu üldkoosolekutel ning võtma aktiivselt osa Kogu piirkondlike osakondade või sektsioonide tööst teavitama koheselt EROK juhatust tema suhtes jõustunud süüdimõistvast kohtuotsusest tahtlikult toimepandud kuriteo eest või muu kuriteo eest, mis teeb võimatuks kaitseväe ohvitserina tegutsemise Kogu liige vastutab Kogu põhikirjas sätestatud korras: ohvitserile sobimatu ja ebaväärika käitumise ja Kogu maine kahjustamise korral; Kogu põhikirja ja Kogu otsustes võetud kohustuste mittetäitmise korral; Kogu konfidentsiaalsusnõude rikkumise korral; Kogule varalise kahju tekitamisel seaduses ettenähtud korras ja ulatuses Peale liikme- ja sisseastumismaksu võib panna varalisi kohustusi Kogu liikmele ainult üldkoosoleku otsusega.
3 3.10. Kogust väljaastumiseks esitab liige juhatusele kirjaliku avalduse. Juhatus kustutab väljaastunu Kogu liikmete nimekirjast kahe kuu jooksul, arvates avalduse saamise päevast Liikme võib Kogust välja arvata juhatuse otsusega: kui ta on jätnud vähemalt ühe majandusaasta eest Kogu liikmemaksu tasumata; kui ta ei ole viimase kahe aasta jooksul osalenud ühelgi Kogu üldkoosolekul või ühe aasta jooksul Kogu või piirkondliku osakonna poolt korraldatud üritustel; kui taon korduvalt jätnud täitmata Kogu põhikirja sätteid; kui ta on oluliselt kahjustanud Kogu või kaitseväe reservohvitseri mainet; Kogu aukohtu ettepanekul; kui ta ei vasta punktis 3.1 sätestatud nõuetele, sealhulgas enam kui kaheks järjestikuseks aastaks tegevteenistusse kutsumise tõttu; kui ta on süüdi mõistetud tahtlikult toimepandud kuriteos Kogu liikme väljaarvamise otsustab Kogu juhatus oma koosolekul või Kogu aukohtu ettepanekul, teatades juhatuse koosoleku toimumisest 14 päeva (2 nädalat) väljaarvatavale liikmele ette, kellel on õigus koosolekul osaleda sõnaõigusega Liikme väljaarvamise otsus on langetatud, kui selle poolt hääletas vähemalt 2/3 otsustusvõimelise juhatuse liikmetest Kogust välja arvatud liikmele teatab juhatus 14 päeva (2 nädala) jooksul kirjalikult tema väljaarvamise otsuse tegemisest ja selle põhjusest Kogu juhatuse poolt väljaarvatud liikmel on õigus nõuda tema väljaarvamise otsuse läbivaatamist väljaarvamisele järgneva Kogu üldkoosoleku poolt ning taotleda Kogu liikmeks ennistamist Kogu auliikmeks võib üldkoosolek valida isikuid, kellel on riigikaitses või Kogu ees silmapaistvaid teeneid Juhatuse otsusega võib isikuid, kes ei vasta punktis 3.1. nimetatud nõuetele, võtta tavalises korras Kogu toetajaliikmeks. Toetajaliikmeks võivad olla kursandid, välisriikide ohvitserid, tegevteenistuses olevad kaitseväelased ning teised riigikaitsehuvilised füüsilised isikud Au- ja toetajaliikmed ei ole põhikirja tähenduses Kogu liikmed, kuid neil on Kogus liikmetega võrdsed õigused ja kohustused, välja arvatud hääleõigus ja õigus olla valitud. 4. ÜLDKOOSOLEK 4.1. Kogu kõrgeim organ on Kogu liikmete üldkoosolek Üldkoosolekul võivad hääleõigusega osaleda kõik Kogu liikmed Üldkoosoleku ainupädevuses on: põhikirja muutmine; eesmärgi muutmine; esimehe ja peasekretäri valimine, välja arvatud põhikirja punktis sätestatud juhul; teiste juhatuse liikmete valimine, välja arvatud põhikirja punktis sätestatud juhul; juhatuse asendusliikmete valimine; vanematekogu liikmete valimine;
4 aukohtu liikmete valimine, välja arvatud põhikirja punktis sätestatud juhul; aukohtu asendusliikmete valimine; Kogu aasta-eelarve kinnitamise otsustamine; majandusaasta ja raamatupidamise aruande ning juhatuse tegevusaruande kinnitamise otsustamine; liikmelisuse otsustamine põhikirja punktides 3.4. ja nimetatud juhtudel; Kogu organite dokumentide kinnitamise otsustamine vastavalt põhikirjale; Kogu sisseastumis- ja liikmemaksu suuruse ja tasumise üldise korra kinnitamine Üldkoosoleku kutsub juhatus kokku vähemalt kord aastas Juhatus peab üldkoosoleku kokku kutsuma, kui: seda nõuab kirjalikult ja põhjust ära näidates vähemalt 1/10 Kogu liikmetest; seda nõuavad Kogu huvid; kui seda taotleb juhatus Kui juhatus ei kutsu eelmise punkti alapunktis nimetatud asjaoludel üldkoosolekut kokku, võivad taotlejad üldkoosoleku ise kokku kutsuda samas korras juhatusega Üldkoosoleku kokkukutsumisest teatab Kogu juhatus liikmetele üks kuu ette juhatuses registreeritud Kogu liikme elukoha või e-posti aadressil Üldkoosolek on kinnine - sellel võivad viibida ainult Kogu liikmed. Kui üldkoosolek nii otsustab, võivad sellel osaleda külalised Isikuga seotud hääletamine (valimine) on kinnine (salajane). Muul juhul on hääletamine kinnine, kui seda nõuab kasvõi üks Kogu liige Üldkoosoleku kohta koostatakse protokoll Üldkoosolek on otsustusvõimeline, kui sellel osaleb või on esindatud üle poole Kogu liikmetest Juhul, kui üldkoosolekul ei osale või ei ole esindatud punktis 4.11 sätestatud nõutav arv Kogu liikmeid, on sama päevakorraga kokkukutsutud uus üldkoosolek (korduskoosolek) otsustusvõimeline, kui sellel osaleb või on esindatud vähemalt 1/10 Kogu liiget. Korduskoosoleku kutse võib Kogu liikmetele edastada koos esmase üldkoosoleku kutsega Üldkoosolek on pädev vastu võtma otsuseid küsimustes, mis olid teatavaks tehtud üldkoosoleku kokkukutsumisel või millistes otsuse tegemist on taotlenud enam kui pool üldkoosolekul osalevatest Kogu liikmetest. Isiku valimise korral võib üldkoosolek valida nende kandidaatide hulgast, kes on kandideerimiseks andnud oma kirjaliku nõusoleku ning kes on kandidaadina kirjalikult üles seatud vähemalt kaks nädalat enne üldkoosoleku toimumist. Kandidaatide registreerimist korraldab juhatus Üldkoosolekul võib osaleda ja hääletada Kogu iga liige või tema esindaja, kellele on antud lihtkirjalik volikiri. Esindajaks võib olla ainult Kogu liige Üldkoosoleku otsus on vastu võetud, kui selle poolt on hääletanud üle poole koosolekul osalevatest Kogu liikmetest või nende esindajatest ja Kogu põhikiri ei näe ette suurema häälteenamuse nõuet.
5 4.16. Kogu põhikirja muutmise otsus on vastu võetud, kui selle poolt on hääletanud üle 2/3 üldkoosolekul osalevatest liikmetest või nende esindajatest. Põhikirja muudatus jõustub selle registrisse kandmisest. Põhikirjas sätestatud Kogu eesmärgi muutmiseks on vajalik vähemalt 9/10 liikmete nõusolek, kusjuures muutmist otsustanud üldkoosolekul mitteosalenud liikme nõusolek peab olema kirjalik Kogu liikmeks taotleja taotluse läbivaatamine põhikirja punkti 3.4 alusel otsustatakse Kogu üldkoosoleku poolt vähemalt 2/3 üldkoosolekul osalevate Kogu liikmete häältega Kogu liikme väljaarvamise või ennistamise otsus põhikirja punktides 3.15 alusel on vastu võetud, kui selle poolt on hääletanud vähemalt 2/3 üldkoosolekul osalevate Kogu liikmete häältega Kogu igal liikmel on üks hääl. Liige ei või hääletada, kui Kogu otsustab temaga või temaga võrdset majanduslikku huvi omava isikuga tehingu tegemist või temaga kohtuvaidluse alustamist või lõpetamist Kogu liige, kes on ka juhatuse liige, ei või hääletada Kogu majandusaasta ega raamatupidamise aruande kinnitamise otsustamisel. Kogu liige, kes on ka juhatuse või muu organi liige, ei või hääletada Kogu poolt tema vastu nõude esitamise otsustamisel. Nende liikmete hääli ei arvestata sellisel juhul esindatuse määramisel. 5. VANEMATEKOGU 5.1. Vanematekogu on üldkoosoleku poolt Kogu liikmete seast kuni kaheks (2) aastaks valitav seitsme (7) kuni üheksa (9) liikmeline organ, kes täidab üldkoosoleku ülesandeid üldkoosolekute vahelisel ajal Kogu põhikirja punktis 5.3 sätestatud ulatuses. Vanematekogu liikmeid võib tagasi kutsuda 2/3 üldkoosolekul viibivate või esindatud liikmete häältega Vanematekogu tegevust juhib ja korraldab Vanematekogu esimees, kelle valivad endi hulgast Vanematekogu liikmed lihthäälteenamusega. Vanematekogu peamisteks funktsioonideks on: EROK tegevusstrateegia kujundamine; EROK juhatuse töö kontrollimine Vanematekogu on pädev otsustama kõiki küsimusi, mis ei kuulu üldkoosoleku või muu organi ainupädevusse. Muuhulgas kuulub vanematekogu pädevusse: erakorraliselt tagasiastunud või punkti tähenduses väljalangenud Kogu esimehe või peasekretäri juhatusest tagasikutsumine ning nende asemele juhatuse liikmete seast uue Kogu esemehe või peasekretäri valimine. Vanematekogu poolt valitud Kogu esimehe ja peasekretäri volitused kestavad uue Kogu esimehe või peasekretäri valimiseni üldkoosoleku poolt; erakorraliselt tagasiastunud või punktide 6.5 ja 6.6 tähenduses juhatuse liikme tagasikutsumine ning juhatuse liikme (välja arvatud Kogu esimehe ja peasekretäri) asemele juhatuse asendusliikmete seast uue juhatuse liikme valimine. Vanematekogu poolt valitud juhatuse liikme volitused kestavad uue juhatuse liikme valimiseni üldkoosoleku poolt; erakorraliselt tagasiastunud või punkti 7.12 tähenduses väljalangenud aukohtu liikme tagasikutsumine ning aukohtu liikme asemele aukohtu asendusliikmete seast uue aukohtu liikme valimine. Vanematekogu poolt valitud aukohtu liikme volitused kestavad uue aukohtu liikme valimiseni üldkoosoleku poolt; Kogu juhatuse või muu organi liikmega tehingu tegemise või tema vastu nõude esitamise otsustamine ja selles tehingus või nõudes Kogu esindaja määramine; Kogule kuuluvate kinnisasjade või registrisse kantud vallasasjade võõrandamine ja asjaõigusega koormamise otsustamine ja tingimuste määramine nimetatud tehinguteks;
6 teistes mittetulundusühingutes, sihtasutustes ja äriühingutes osalemise otsustamine Vanematekogu koosolekud toimuvad vastavalt vajadusele, kuid mitte harvemini kui 4 korda aastas. Vanematekogu koosoleku kutsub kokku Vanematekogu esimees vastavalt Vanematekogu tööplaanile või juhatuse esimehe ettepanekule. Vanematekogu koosolek on otsustusvõimeline kui koosolekust võtab osa vähemalt 2/3 Vanematekogu liikmetest. Vanematekogu teeb oma otsused poolthäälteenamusega. Häälte võrdsuse korral on otsustavaks Vanematekogu esimehe hääl. Vanematekogu koosolekud on avatud, välja arvatud juhul kui Vanematekogu teisiti otsustab. Vanematekogu töökord on sätestatud Kogu kodukorras. 6. JUHATUS 6.1. Kogu igapäevast tegevust juhib ja esindab põhikirjast ning üldkoosoleku ja Vanematekogu otsustest lähtudes Kogu juhatus, milles on viis (5) kuni üksteist (11) liiget. Kogu juhatus koosneb esimehest, peasekretärist ja vähemalt kolmest (3) liikmest. Juhatusele valitakse kuni kolm (3) asendusliiget Juhatuse liikmed valitakse väljakuulutatud ametikohtadele kandideerijate seast üldkoosoleku poolt Kogu liikmete seast kaheks (2) aastaks, välja arvatud punktides ja sätestatud juhtudel. Juhatuse asendusliikmed valitakse üldkoosoleku poolt Kogu liikmete seast kaheks (2) aastaks. Ametikoha täitjale võidakse esitada ametijuhendiga sätestatud põhjendatud kompetentsinõue Juhatuse pädevusse kuulub: Kogu igapäevase tegevuse juhtimine: uute liikmete vastuvõtmise otsustamine, välja arvatud põhikirja punkti 3.4 teises lauses sätestatud juhul; toetajaliikmeks vastuvõtmise otsustamine; liikme Kogust väljaarvamine, välja arvatud põhikirja punktis 3.15 sätestatud juhul; erandkorras tähtajaliste liikmemaksusoodustuste tegemine; piirkondlike osakondade asutamine; erialasektsioonide asutamine; muude seaduse või põhikirja alusel juhatuse pädevusse kuuluvate küsimuste otsustamine Kogu esimehel ja peasekretäril on õigus esindada Kogu kõigis õigustoimingutes üksinda, teised juhatuse liikmed võivad õigustoimingutes esindada Kogu ühiselt Juhatuse liikme võib tagasi kutsuda üldkoosolek või Vanematekogu igal ajal, kui juhatuse liige ei täida oma kohustusi või muul mõjuval põhjusel, samuti Vanematekogu põhikirja punktides ja sätestatud alustel Juhatuse liige loetakse muuhulgas juhatusest väljalangenuks, kui: ta on Kogust väljaastunud või välja arvatud; ta ei ole osalenud neljal järjestikusel korralisel juhatuse koosolekul või ei ole aruandeaastal osalenud vähemalt kuuel juhatuse koosolekul Juhatuse liige ei või oma kohustuste täitmist panna kolmandale isikule, kui seda ei ole ette nähtud üldkoosoleku otsusega Juhatuse liige ei saa oma kohustuste täitmise eest hüvitust, kui üldkoosoleku otsus ei näe ette teisiti.
7 6.9. Kogu juhatus peab andma Kogu osakondade j.t. organite juhtidele ning Kogu liikmetele piisavat teavet Kogu juhtimisest. Kogu juhatus esitab nõutud informatsiooni Vanematekogu esimehele hiljemalt üks (1) nädal enne Vanematekogu koosolekut Juhatus on otsustusvõimeline, kui selle koosolekul osaleb üle poole juhatuse liikmetest Kogu esimees juhib ja korraldab üldkoosoleku ja juhatuse tööd. Esimehe äraolekul täidab tema ülesandeid peasekretär Juhatuse koosolekust võivad võtta sõnaõigusega osa piirkondlike osakondade ja sektsioonide esimehed Juhatuse otsus on vastu võetud, kui selle poolt hääletas üle poole koosoleku osalevatest juhatuse liikmetest ja põhikirjas ei ole ette nähtud teisiti. Häälte võrdsuse korral on otsustavaks Kogu esimehe hääl Juhatus võib vastu võtta otsuse ka koosolekut kokku kutsumata, kui selle poolt hääletavad kirjalikult 2/3 juhatuse liikmetest Juhatus esitab üldkoosolekule kinnitamiseks Kogu aasta-eelarve ja oma tegevuse aruande Juhatus võib sõlmida töölepingu Kogu palgalisele tööle võetava isikuga Juhatus võib aukohtu ettepanekul või omaalgatuslikult Kogu liiget, kes ei täida põhikirjalisi kohustusi: hoiatada ja selgitada ohvitserile sobimatu käitumise olemust; keelata EROK rinnamärgi kandmine kuni üheks aastaks; teha ettepanek vormikandmise õiguse äravõtmiseks kuni üheks aastaks; teha ettepanek auastme alandamiseks; arvata Kogust välja Juhatuse liige täidab oma kohustusi vajaliku hoolsusega üldtunnustatud kutseoskuste tasemel, oma võimetele vastavalt ning Kogule parimal viisil. 7. AUKOHUS 7.1. Aukohus on muu organ mittetulundusühingute seaduse tähenduses. Aukohus koosneb üldkoosoleku poolt kaheks (2) aastaks valitud viiest liikmest ja asendusliikmetest, kes ei kuulu juhatusse või revisjonikomisjoni Aukohtule valitakse kaks asendusliiget, kes asendavad aukohtu liikmeid nende väljalangemisel Aukohtu liikmed valivad endi seast esimehe, kes korraldab aukohtu tööd Aukohtu liige võib osaleda Kogu muu organi valimisel. Teise organi liikmeks valitud aukohtu liige astub aukohtu koosseisust viivitamatult tagasi ja tema asemele astub punktis sätestatud korras asendusliige, kuni üldkoosolek valib uue liikme Kogu liikme kohta kaebuse laekumisel algatab aukohus menetluse, kontrollib kaebuse asjaolusid ning annab oma hinnangu aukohtu motiveeritud otsuses Aukohus võib kohaldada Kogu liikme suhtes põhikirja p.6.17 loetletud mõjutusvahendeid.
8 Kogu liikme Kogust väljaarvamise otsuse kinnitab juhatus. Kui juhatus oma motiveeritud otsusega jätab aukohtu otsuse Kogu liikme Kogust väljaarvamise kohta kinnitamata, alustab aukohus uuesti menetlust ning tema teistkordne otsus jõustub vastuvõtmisel ja loetakse Kogu liikmele teatavaks tehtuks otsuse saatmisel Kogu liikme elukoha või e-posti aadressil Aukohus tõlgendab vaidluse korral Kogu sees Kogu põhikirja ja lahendab Kogu liikmete vahelisi vaidlusi Aukohus võib algatada menetluse ja anda oma hinnangu Kogu liikme käitumisele ja tegutsemisele omaalgatuslikult või juhatuse ja teiste liikmete ettepanekul. Aukohus võib teha vaheotsuse aukohtu menetluse ajaks Kogu liikmel EROK rinnamärgi kandmise õiguse peatamiseks või teha ettepaneku vormikandmise õiguse peatamiseks Aukohtu koosoleku kodukorra koostavad selle liikmed ja esitavad kinnitamiseks üldkoosolekule Aukohus võib teha üldkoosolekule või juhatusele ettepaneku liikme väljaarvamiseks Kogust või liikme ennistamiseks Kogusse Aukohus on pädev andma hinnangut ja tegema otsustusi kui aukohtu koosolekust võtab osa vähemalt kolm aukohtu liiget. Aukohtu otsus on vastu võetud, kui otsuse poolt on vähemalt 2/3 koosolekul osalnud liikmetest. Aukohtu otsus Kogu liikme suhtes kelle asja menetleti jõustub selle vastuvõtmisel ja loetakse teatavaks tehtuks otsuse saatmisel Kogu liikme elukoha või e-posti aadressil. Otsus liikme Kogust väljaarvamise kohta jõustub põhikirja p.7.6 tingimusel Aukohtu liige loetakse väljalangenuks, kui ta on kogust väljaastunud või väljaarvatud või ta ei ole osalenud neljal järjestikusel aukohtu koosolekul. 8. PIIRKONDLIKUD OSAKONNAD 8.1. Kogu jaguneb territoriaalsuse põhimõttel piirkondlikeks osakondadeks. Osakondade arvu ja piirid kinnitab Kogu juhatus Osakonna tegevust juhib Kogu juhatuse poolt kinnitatud esimees Osakond tegutseb vastavalt kodukorrale, mille kinnitab Kogu juhatus. 9. SEKTSIOONID 9.1. Vähemalt 5 Kogu tegev-, toetaja- ja auliiget võivad taotleda sõjaväelise eriala, üksusepõhise või vanuselise koondumise põhimõttest lähtudes Kogu sektsiooni moodustamist, esitades vastava kirjaliku taotluse Kogu juhatusele Sektsiooni moodustamise ja lõpetamise otsustab Kogu juhatus vastava taotluse laekumisele järgneval korralisel koosolekul Sektsiooni tegevust juhib sektsiooni liikmete poolt valitud ja Kogu juhatuse poolt kinnitatud esimees. 10. KOGU VARA Kogu vara moodustub:
9 liikmemaksudest; annetustest, kingitustest ja sponsorsummadest; sihtotstarbelistest eraldistest; lepingute täitmisest saadud tulust; varast, mille teine isik võõrandab Kogu kasuks; varast, mille Kogu võõrandab enda kasuks; muust seaduslikust tulust ja varast Kogule riigieelarveliste vahendite eraldamine ja kasutamine toimub seaduses sätestatud korras Kogu juhatus võib Kogu kinnisasju või registrisse kantud vallasasju võõrandada või asjaõigusega koormata vanematekogu otsusega ja selles otsuses ettenähtud tingimustel Kogu juhatus korraldab Kogu raamatupidamise ja koostab pärast majandusaasta lõppu raamatupidamise aruande seaduses sätestatud korras Kogu majandustegevuse ning vara seisundi kontrollimiseks valib kogu üldkoosolek kolmeks aastaks vähemalt kolmeliikmelise revisjonikomisjoni või nimetab audiitori, kes viib vähemalt üks kord aastas läbi kontrollimise ning annab sellest aru üldkoosolekule. Revisjonikomisjoni liikmed ei tohi kuuluda Kogu juhtorganitesse Revisjonikomisjonil ja audiitoril on õigus nõuda ja saada raamatupidamis- ja muid vajalikke Kogu tegevust puudutavaid dokumente ning kontrollida finantsdistsipliini täitmist Juhatus esitab raamatupidamise aruande üldkoosolekule kolme kuu jooksul, arvates majandusaasta lõppemisest. Aruandele lisatakse revisjonikomisjoni arvamus. Kui Kogul on audiitor, lisatakse aruandele audiitori järeldusotsus Aruannete kinnitamise otsustab üldkoosolek. Majandusaasta kinnitatud aruandele kirjutavad alla kõik juhatuse liikmed Kogu ei kanna varalist vastutust oma liikme varaliste kohustuste eest. Kogu liikmed ei kanna varalist vastutust Kogu varaliste kohustuste eest Kogu ei jaga oma vara ega tulu ega anna materiaalset abi või rahaliselt hinnatavaid soodustusi oma juhtimis- või kontrollorganite liikmele, ühingule annetusi teinud isikule või selle isiku juhtimis- või kontrollorgani liikmele ega järgmistele eelloetletud isikutega seotud isikutele: abikaasale, elukaaslasele, otsejoones (vanem, vanavanem, laps, lapselaps) või külgjoones (õde, vend) sugulasele. 11. ÜHINEMINE, JAGUNEMINE ja LÕPETAMINE Kogu ühinemine, jagunemine ja lõpetamine toimuvad seaduses sätestatud korras Kogu lõpetamisel, pärast võlausaldajate kõigi nõuete rahuldamist ja raha deponeerimist, antakse allesjäänud vara mõnele teisele samalaadse eesmärgiga tulumaksusoodustustega mittetulundusühingute, sihtasutuste ja usuliste ühingute nimekirja kantud Eesti ohvitseride mittetulundusühingule või avalik-õiguslikule juriidilisele isikule. Põhikiri on vastu võetud Eesti Reservohvitseride Kogu asutamiskoosolekul 22. juunil a. Põhikiri on muudetud Eesti Reservohvitseride Kogu üldkoosolekul 25. aprillil a.
10 Põhikiri on muudetud Eesti Reservohvitseride Kogu üldkoosolekul 17.mail a. Põhikiri on muudetud Eesti Reservohvitseride Kogu üldkoosolekul 13. veebruaril a. Põhikiri on muudetud Eesti Reservohvitseride Kogu üldkoosolekul 10. veebruaril a. Põhikiri on muudetud Eesti Reservohvitseride Kogu üldkoosolekul 05. mail a. Põhikiri on muudetud Eesti Reservohvitseride Kogu üldkoosolekul 07. märtsil a. Põhikiri on muudetud Eesti Reservohvitseride Kogu üldkoosolekul 12. märtsil a. Põhikiri on muudetud Eesti Reservohvitseride Kogu üldkoosolekul 16. veebruaril a. Põhikiri on muudetud Eesti Reservohvitseride Kogu üldkoosolekul 17. märtsil a. Põhikiri on muudetud Eesti Reservohvitseride Kogu üldkoosolekul 14. veebruaril a. Põhikiri on muudetud Eesti Reservohvitseride Kogu üldkoosolekul 27. veebruaril a. Põhikiri on muudetud Eesti Reservohvitseride Kogu üldkoosoleku 04. mail 2017 a.